
ΠΡΟΕΔΡΙΚΟ ΔΙΑΤΑΓ ΜΑ ΥΠ' ΑΡΙ0Μ. 123 

Ανασύσταση και μετονομασίατου Υπουργείου Δι¬ 
οικητικής Μεταρρύθμισης και Ηλεκτρονικής Δια¬ 
κυβέρνησης, ανασύσταση του Υπουργείου Του¬ 
ρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρι¬ 
σμού και Υποδομών, Μεταφορών και Δικτύων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) του άρθρου 24παρ.4του Ν. 1558/1985 «Κυβέρνηση 
και Κυβερνητικά Όργανα» (Α' 137), 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του Π.δ. 63/2005 (Α' 98), 

γ) του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (Α' 20), 

δ) του άρθρου 2 του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Ερευνας και Θρησκευμάτων, του Υπουργεί¬ 
ου Όικονομίας, Υποδομών, Ναυτιλίας και Τουρισμού 
σε Υπουργείο Όικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Όικονομίας, Ανάπτυξης και 
Τουρισμού» (Α' 114). 

2) Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού, η οποία δεν μπορεί να υπολογιστεί. 


3) Τις 209/2016 και 216/2016 γνωμοδοτήσεις του Συμ¬ 
βουλίου της Επικρατείας, με πρόταση του Πρωθυπουρ¬ 
γού, αποφασίζουμε: 

Άρθρο 1 

Ανασύσταση και μετονομασία του 
Υπουργείου Διοικητικής Μεταρρύθμισης και 
Ηλεκτρονικής Διακυβέρνησης και μετονομασία 
του Υπουργείου Εσωτερικών και Διοικητικής 
Ανασυγκρότησης 

1 .Το Υπουργείο Διοικητικής Μεταρρύθμισης και Ηλε¬ 
κτρονικής Διακυβέρνησης που είχε συγχωνευθεί με την 
παρ. 1 του άρθρου 1 του Π.δ. 24/2015 με τα Υπουργεία 
Εσωτερικών, ΔημόσιαςΤάξης και Προστασίας του Πολίτη 
και Μακεδονίας και Θράκης σε Υπουργείο Εσωτερικών 
και Διοικητικής Ανασυγκρότησης ανασυνιστάται και 
μετονομάζεται σε Υπουργείο Διοικητικής Ανασυγκρό¬ 
τησης. Στο ανασυνιστώμενο υπουργείο μεταφέρονται 
από το Υπουργείο Εσωτερικών και Διοικητικής Ανασυ¬ 
γκρότησης το σύνολο των αρμοδιοτήτων, υπηρεσιών, 
θέσεων και προσωπικού του συγχωνευθέντος με το 
Π.δ. 24/2015 πρώην Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης. Στο ανα- 
συνιστώμενο υπουργείο μεταφέρεται η εποπτεία των 
φορέων που υπάγονταν στο πρώην Υπουργείο Διοικη¬ 
τικής Μεταρρύθμισης και Ηλεκτρονικής Διακυβέρνησης. 

2. Το Υπουργείο Εσωτερικών και Διοικητικής Ανασυ¬ 
γκρότησης μετονομάζεται σε Υπουργείο Εσωτερικών. 

3. Όπου στην κείμενη νομοθεσία αναφέρεται ο Υπουρ¬ 
γός ή Αναπληρωτής Υπουργός Εσωτερικών και Διοικητι¬ 
κής Ανασυγκρότησης για θέματα αρμοδιότητας του ανα- 
συνιστώμενου Υπουργείου Διοικητικής Ανασυγκρότησης 
νοείται εφεξής ο Υπουργός Διοικητικής Ανασυγκρότησης. 
Σε κάθε άλλη περίπτωση, όπου στην κείμενη νομοθεσία 
αναφέρεται ο Υπουργός ή Αναπληρωτής Υπουργός Εσω¬ 
τερικών και Διοικητικής Ανασυγκρότησης νοείται εφεξής 
ο Υπουργός ή Αναπληρωτής Υπουργός Εσωτερικών. 

4. Έως τη συγκρότηση των υπηρεσιακών και πειθαρ¬ 
χικών Συμβουλίων του Υπουργείου Διοικητικής Ανα¬ 
συγκρότησης, το προσωπικό του ανασυνιστώμενου 
Υπουργείου εξακολουθεί να υπάγεται στα υπηρεσιακά 
και πειθαρχικά συμβούλια στα οποία υπαγόταν μέχρι τη 
δημοσίευση του παρόντος. 

5. Οι δαπάνες λειτουργίας των υπηρεσιών του ανασυ- 
νιστώμενου Υπουργείου Διοικητικής Ανασυγκρότησης 
εξακολουθούν να βαρύνουν έως τις 31.12.2016 τον προ¬ 
ϋπολογισμό που έχει εγκριθεί για το πρώην Υπουργείο 
Εσωτερικών και Διοικητικής Ανασυγκρότησης, οι πιστώ¬ 
σεις του οποίου μεταφέρονται στο Υπουργείο Διοικητι¬ 
κής Ανασυγκρότησης κατά το μέρος που αφορούν τις 
υπηρεσίες που εντάσσονται σε αυτό. 

Άρθρο 2 

Ανασύσταση Υπουργείου Τουρισμού 

1. Ανασυνιστάται το Υπουργείο Τουρισμού που είχε 
συγχωνευθεί με την παρ. 1 του άρθρου 2 του Π.δ. 24/ 
2015 με τα Υπουργεία Ανάπτυξης και Ανταγωνιστικό¬ 
τητας, Ναυτιλίας και Αιγαίου και Υποδομών Μεταφο¬ 
ρών και Δικτύων σε Υπουργείο Οικονομίας, Υποδομών, 
Ναυτιλίας και Τουρισμού, το οποίο εν συνεχεία με την 
παρ. 1 του άρθρου 2 του Π.δ. 70/2015 μετονομάστηκε 
σε Υπουργείο Οικονομίας, Ανάπτυξης και Τουρισμού. 
Στο ανασυνιστώμενο υπουργείο μεταφέρονται από το 
πρώην Υπουργείο Οικονομίας, Ανάπτυξης καιΤουρισμού 
το σύνολο των αρμοδιοτήτων, υπηρεσιών, θέσεων και 
προσωπικού του συγχωνευθέντος με το Π.δ. 24/2015 
Υπουργείου Τ ουρισμού. 

2. Το Υπουργείο Οικονομίας, Ανάπτυξης καιΤουρισμού 
μετονομάζεσαι σε Υπουργείο Οικονομίας και Ανάπτυξης. 

3. Όπου στην κείμενη νομοθεσία αναφέρεται ο Υπουρ¬ 
γός ή Αναπληρωτής Υπουργός Οικονομίας, Ανάπτυξης 
και Τουρισμού σε θέματα αρμοδιότητας του ανασυ- 
νιστώμενου Υπουργείου Τουρισμού νοείται εφεξής ο 
Υπουργός Τουρισμού. Σε κάθε άλλη περίπτωση, όπου 
στην κείμενη νομοθεσία αναφέρεται ο Υπουργός Οι¬ 
κονομίας, Ανάπτυξης καιΤουρισμού νοείται εφεξής ο 
Υπουργός Οικονομίας και Ανάπτυξης. 

4. Έως τη συγκρότηση των υπηρεσιακών και πειθαρ¬ 
χικών συμβουλίων του Υπουργείου Τ ουρισμού, το προ¬ 
σωπικό του ανασυνιστώμενου Υπουργείου εξακολουθεί 
να υπάγεται στα υπηρεσιακά και πειθαρχικά συμβούλια 
στα οποία υπαγόταν μέχρι τη δημοσίευση του παρόντος. 

5. Οι δαπάνες λειτουργίας των υπηρεσιών που εντάσσο¬ 
νται στο ανασυνιστώμενο Υπουργείο Τουρισμού εξακο¬ 
λουθούν να βαρύνουν έως τις 31.12.2016 τον προϋπολογι¬ 
σμό που έχει εγκριθεί για το πρώην Υπουργείο Οικονομίας, 
Ανάπτυξης καιΤουρισμού, οι πιστώσεις του οποίου μετα- 
φέρονται στο Υπουργείο Τουρισμού κατά το μέρος που 
αφορούν τις υπηρεσίες που εντάσσονται σε αυτό. 

Άρθρο 3 

Σύσταση Υπουργείου Μεταναστευτικής 

Πολιτικής 

1. Συνιστάται Υπουργείο Μεταναστευτικής Πολιτικής. 
Το Υπουργείο συγκροτούν, μεταφερόμενες σε αυτό ως 
σύνολο αρμοδιοτήτων, θέσεων και προσωπικού, οι ακό¬ 
λουθες υπηρεσίες: 

α) Η Γενική Γραμματεία Μεταναστευτικής Πολιτικής 
του πρώην Υπουργείου Εσωτερικών και Διοικητικής 
Ανασυγκρότησης (άρθρο 25 του Ν. 4375/2016, Α' 51), 
όπως έχει διαμορφωθεί κατά την έκδοση του παρόντος, 
με εξαίρεση της Διεύθυνσης Ιθαγένειας που παραμένει 
στο Υπουργείο Εσωτερικών. 


β) Η Γενική Γραμματεία Υποδοχής του πρώην Υπουρ¬ 
γείου Εσωτερικών και Διοικητικής Ανασυγκρότησης (άρ¬ 
θρο 26 του Ν. 4375/2016, Α' 51), όπως έχει διαμορφωθεί 
κατά την έκδοση του παρόντος. 

2. Στο Υπουργείο Μεταναστευτικής Πολιτικής μετα- 
φέρονται από το πρώην Υπουργείο Εσωτερικών και Δι¬ 
οικητικής Ανασυγκρότησης, ως σύνολο αρμοδιοτήτων, 
θέσεων και προσωπικού και με το σύνολο των οργανι¬ 
κών μονάδων που υπάγονται σε αυτές, οι ακόλουθες 
υπηρεσίες: 

α) Η αυτοτελής Υπηρεσία Ασύλου (Ν. 3907/2011, Α' 7), 
όπως έχει διαμορφωθεί κατά την έκδοση του παρόντος, 
β) η αυτοτελής υπηρεσία «Αρχή Προσφυγών» (άρθρο 4 
του Ν. 4375/2016, Α' 51), όπως έχει διαμορφωθεί κατά 
την έκδοση του παρόντος και γ) η αυτοτελής Διεύθυνση 
Οικονομικών Υπηρεσιών Μεταναστευτικής Πολιτικής 
(άρθρο 28 του Ν. 4375/2016, Α' 51), όπως έχει διαμορ¬ 
φωθεί κατά την έκδοση του παρόντος. 

3. Όπου στην κείμενη νομοθεσία αναφέρεται ο Υπουρ¬ 
γός Εσωτερικών και Διοικητικής Ανασυγκρότησης ή ο 
Αναπληρωτής Υπουργός Εσωτερικών και Διοικητικής 
Ανασυγκρότησης αρμόδιος για θέματα μεταναστευτικής 
πολιτικής, νοείται εφεξής ο Υπουργός Μεταναστευτικής 
Πολιτικής. 

4. Εως τη σύσταση αντίστοιχων υπηρεσιών στο συ- 
νιστώμενο Υπουργείο, οι μεταφερόμενες με τις παρα¬ 
γράφους 1 και 2 υπηρεσιακές μονάδες εξακολουθούν 
να εξυπηρετούνται για υπηρεσιακά, διοικητικά και οικο¬ 
νομικά θέματα από τις αρμόδιες μέχρι την έκδοση του 
παρόντος υπηρεσίες. 

5. Έως τη συγκρότηση των υπηρεσιακών και πειθαρ¬ 
χικών συμβουλίων του Υπουργείου Μεταναστευτικής 
Πολιτικής, το προσωπικό των υπηρεσιών που μεταφέ- 
ρονται στο Υπουργείο αυτό εξακολουθεί να υπάγεται 
στα υπηρεσιακά και πειθαρχικά συμβούλια στα οποία 
υπαγόταν μέχρι τη δημοσίευση του παρόντος. 

6. Οι δαπάνες λειτουργίας των Υπηρεσιών που εντάσ¬ 
σονται στο Υπουργείο Μεταναστευτικής Πολιτικής εξα¬ 
κολουθούν να βαρύνουν έως τις 31.12.2016 τον προϋπο¬ 
λογισμό που έχει εγκριθεί για το Υπουργείο Εσωτερικών 
και Διοικητικής Ανασυγκρότησης, οι πιστώσεις του οποί¬ 
ου μεταφέρονται στο Υπουργείο Μεταναστευτικής Πο¬ 
λιτικής κατά το μέρος που αφορούν τις υπηρεσίες που 
εντάσσονται σε αυτό. 

Άρθρο 4 

Σύσταση Υπουργείου Ψηφιακής Πολιτικής, 
Τηλεπικοινωνιών και Ενημέρωσης 
και Μετονομασία Υπουργείου Υποδομών, 
Μεταφορών και Δικτύων 

1. Συνιστάται Υπουργείο Ψηφιακής Πολιτικής, Τηλεπι¬ 
κοινωνιών και Ενημέρωσης το οποίο συγκροτείται από: 

α) τη Γενική Γραμματεία Ψηφιακής Πολιτικής (άρθρα 
159 επ. του Ν. 4389/2016, Α' 94), όπως έχει διαμορφωθεί 
κατά την έκδοση του παρόντος, μεταφερόμενη σε αυτό 
ως σύνολο αρμοδιοτήτων, θέσεων και προσωπικού, 

β) τη Γενική Γραμματεία Τηλεπικοινωνιών και Ταχυ¬ 
δρομείων του Υπουργείου Υποδομών, Μεταφορών και 

Δικτύων (άρθρα 29 επ. του Π.δ. 109/2014, Α' 176), όπως 
έχει διαμορφωθεί κατά την έκδοση του παρόντος, μετα- 
φερόμενη σε αυτό ως σύναλα αρμαδιατήτων, θέσεων και 
πρασωπικαύ. Στα συνιστώμενα υπσυργεία μεταφέρεται 
η επσπτεία φσρέων που ασκούν έργο τηλεπικοινωνιών 
και ταχυδρομείων για τους οποίους έως την έκδοση του 
παρόντος αρμόδιος ήταν ο Υπουργός Υποδομών, Μετα¬ 
φορών και Δικτύων, 

γ) τη Γενική Γραμματεία Ενημέρωσης και Επικοινωνίας 
(άρθρο 28 του Ν. 4320/2015, Α' 29), όπως έχει διαμορ¬ 
φωθεί κατά την έκδοση του παρόντος, μεταφερόμενη σε 
αυτό ως σύνολο αρμοδιοτήτων, θέσεων και προσωπικού. 
Στο συνιστώμενο υπουργείο μεταφέρεται η εποπτεία 
των νομικών προσώπων και φορέων που υπάγονται στη 
Γενική Γραμματεία Ενημέρωσης και Επικοινωνίας. 

2. Το Υπουργείο Υποδομών, Μεταφορών και Δικτύων 
μετονομάζεται σε Υπουργείο Υποδομών και Μεταφορών. 

3. Όπου στην κείμενη νομοθεσία αναφέρεται ο Υπουρ¬ 
γός Υποδομών, Μεταφορών και Δικτύων σε θέματα αρ¬ 
μοδιότητας τηλεπικοινωνιών και ταχυδρομείων νοείται 
εφεξής ο Υπουργός Ψηφιακής Πολιτικής, Τηλεπικοινω¬ 
νιών και Ενημέρωσης. Οπου στην κείμενη νομοθεσία 
αναφέρεται ο Υπουργός Επικρατείας σε θέματα Γενικής 
Γραμματείας Ενημέρωσης και Επικοινωνίας νοείται εφε¬ 
ξής ο Υπουργός Ψηφιακής Πολιτικής, Τηλεπικοινωνιών 
και Ενημέρωσης. 

4. Έως τη σύσταση αντίστοιχων υπηρεσιών στο συνιστώ- 
μενο υπουργείο, οι μεταφερόμενες με την παράγραφο 1 
υπηρεσιακές μονάδες εξακολουθούν να εξυπηρετούνται 


για υπηρεσιακά, διοικητικά και οικονομικά θέματα από 
τις αρμόδιες μέχρι την έκδοση του παρόντος υπηρεσίες. 

5. Έως τη συγκρότηση των ενιαίων υπηρεσιακών και 
πειθαρχικών συμβουλίων του Υπουργείου Ψηφιακής Πο- 
λιτικής,Τηλεπικοινωνιών και Ενημέρωσης, το προσωπικό 
των μεταφερόμενων υπηρεσιών στο συνιστώμενο με το 
παρόν Υπουργείο εξακολουθεί να υπάγεται στα υπηρε¬ 
σιακά και πειθαρχικά συμβούλια στα οποία υπαγόταν 
μέχρι τη δημοσίευση του παρόντος. 

6. Οι δαπάνες λειτουργίας των μεταφερόμενων στο 
Υπουργείο Ψηφιακής Πολιτικής, Τηλεπικοινωνιών και 
Ενημέρωσης υπηρεσιών εξακολουθούν να βαρύνουν 
έως τις 31.12.2016 τους προϋπολογισμούς που έχουν 
εγκριθεί για αυτές, οι πιστώσεις των οποίων μεταφέρο- 
νται στο συνιστώμενο με το παρόν Υπουργείο. 

Άρθρο 5 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 4 Νοεμβρίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Πρωθυπουργός 

ΑΛΕΞΙΟΣ Π. ΤΣΙΠΡΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλσφαρία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρανική έκδσση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΟΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νινινι.βί,^ϊ. Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννβίππβείβΓ.βίίάιβί.μΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@6ΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΟΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 καιτηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.6ΐ.9Γ 
Πληροφορίες σχετικά με την λειτουργία 
της ιστοσελίδας: Ιΐ6ΐρ(ΐ65ΐ(.6ΐ@6ΐ.9>' 
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
νν6ΐ}ΐη35ΐ6Γ.βΙ@6ΐ.9>' 

Πληροφορίες για γενικό πρωτόκολλο 
και αλληλογραφία: 9>'3ΐηιη3ΐ6ί3@6ΐ.9>' 



























